தங்கள் ஊழியன் நாகரத்தினம்." மேற்படி கடிதம் எனக்கு எவ்வளவு சந்தோஷம் அளித்திருக்குமென்று வாசகர்களுக்கு நான் சொல்ல வேண்டியதில்லை. ஆனால் ஒரே ஒரு வருத்தந்தான்; என்னிடம் விஷயம் இப்படி என்று அந்தப் பயல் ஒரு வார்த்தை சொல்லியிருக்கக்கூடாதா? சொல்லியிருந்தால், பின்வரும் 'சந்திரமதி' பாட்டின் அடியை அவனுக்கு நான் கற்றுக் கொடுத்திருக்க மாட்டேனா? "நீலக் கடலினிலே - நின் நீண்டகுழல் தோன்றுதடி கோல மதியினிலே - நின் குளிர்ந்த முகம் காணுதடி ஞால வெளியினிலே - நின்